ε[δ]ο[ξε]ν τω[ι] κοιν[ω] τελμισσεων επειδη ποσιδεος ποσιδεου υπαρχων ανηρ καλος και αγαθος και ευσεβως μεν διακειμενος τα προς τον αρχηγετην του γενους απολλωνα τελμισση φιλοστοργως δε τα προς παντας τελμισσεις και γενομενος στεφανηφορος ευσεβως και οσιως επετελεσεν τας θυσιας και εκαλλιερησεν υπερ τε του κοινου τελμισσεων και της πολεως μετα τε ταυτα ανεδεξατο εκουσιως την αυτην παλιν λειτουργιαν δαπανης μεν ουδεμιας λογον ποιουμενος της δε προς το θειον ευσεβειας και της προς το κοινον φιλοστοργιας την μεγιστην προνοιαν ποιουμενο[ς] καθοτι προδεδηλωται ουθενα τε καιρον παραλειπων της προς το τελμισσεων πληθος ευνοιας επιβαλομενων δε τινων διαμφισβητειν των ιερων χωριων παρακληθεις υπο του κοινου ανεδεξατο την εκδικιαν και δια της εαυτου [σ]πουδης αποκατεστησε τωι θεωι την χωραν εξ ης τας τε [θ]υσιας και τιμας τωι απολλωνι συμβεβηκεν επιτελεισθαι παλιν [δ]ε επιβαλομενων τινων καταλυσαι τα δεδομενα τιμια [τ]ωι κοινωι και αφελεσθαι την υπαρχουσαν εκ παλαιων [χρ]ονων τελμισσευσιν ατελειαν υπεμεινεν εκουσιως [εκ]δικος και δια της εαυτου προσεδρειας αποκατεστησεν εις [την] εξ αρχης υπαρξασαν τελμισσευσιν κα[τ]α προτιμην ατελειαν [ου] περικαμψας ουτε απεχθειαν ουτε εις δικαστηρια τα ενταυθα [υπαρχοντα] ουτε τας επι τα εκκλητα εκδικιας αλλα εν πλειονι [-] [- την προς] το θειον ευσεβειαν και την προς παν[τας] [- τα α]πογεγραμμενα επετελει [-].
JHS 14, 1894, 377-80